Maro ny manaiky fa ny adin’i Hara-magedona dia zava-mitranga mitokana izay miseho alohan’ny fiavian’i Kristy fanindroany eto an-tany. Ny halehiben’izany fihehetsiketsahana izany izay anaovan’Andriamanitra fifampiraharahana amin’ “ireo mpanjakan’ny tany sy izao tontolo izao” (Apok. 16.14) dia tsy ho hita raha tsy hiseho ho tsy ady miserana ny “ady amin’izany andro lehiben’Andriamanitra Tsitoha izany” (Apok. 16.14), fa kosa fanafihana mifanesy izay hivalampatra mandritra ny antsasany faharoa amin’ny andro mahory. Ny teny grika hoe “polemo”, izay adika hoe “ady” ao amin’ny Apokalypsy 16.14, dia midika hoe fanafihana na fanafihana mifanesy, fa ny “machê” dia midika hoe ady miserana, sady indraindray midika koa hoe ady tokana. Izany fanavahana izany dia voamarik’i Trench, (jereo Richard Trench, New Testament, pp.301-2) sady narahin’i Thayer (jereo Joseph Henry Thayer, Greek-English Lexicon of the New Testament, p. 528) sy i Vincent (jereo Marvin R. Vincent, Word Studies in the New Testament, II, 541). Ny fampiasana ny teny hoe polemos (fanafihana) ao amin’ny Apokalypsy 15.14 dia mety hidika fa amin’Andriamanitra ireo zavatra hitranga izay hipaka amin’ny faratampony amin’ny fivoriana ao Hara-magedona amin’ny Fihaviana faharoa dia sahala amin’ny fanafihana mitohy."" (Pentecost, p.340)